AIŠKINAMASIS RAŠTAS

Dėl Molėtų rajono savivaldybės aplinkos monitoringo 2021-2026 m. programos patvirtinimo

1. Parengto tarybos sprendimo projekto tikslai ir uždaviniai:

Tarybos sprendimo projekto tikslas – patvirtinti Molėtų rajono savivaldybės monitoringo programą 2021-2026 m.

Tarybos sprendimo projekto uždavinys- atlikti aplinkos stebėseną vadovaujantis patvirtinta monitoringo programa. Aplinkos monitoringas skirtas aplinkos būklės kokybei valdyti savivaldybės teritorijoje, kad atlikus stebėjimus būtų gauta išsamesnė, negu gaunama valstybinio aplinkos monitoringo metu, informacija apie gamtinės aplinkos būklę.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 1 dalies 28 punktas ir 16 straipsnio 2 dalies 40 punktas, Lietuvos Respublikos aplinkos monitoringo įstatymo 8 straipsnio 3 dalis, Bendrujų savivaldybių aplinkos monitoringo nuostatų, patvirtintų Lietuvos Respublikos aplinkos ministro 2021 m. vasario 26 d. įsakymu Nr. D1-117 „Dėl Bendrųjų savivaldybių aplinkos monitoringo nuostatų patvirtinimo“, 11 punktas.

1. Laukiami rezultatai:

Remiantis monitoringo metu gauta informacija būtų galima vertinti ir prognozuoti aplinkos pokyčius, galimas pasekmes, nustatyti aplinkos būklės blogėjimo priežastis, rengti rekomendacijas, rengti neigiamo poveikio mažinimo programas ir planus, stebėti programose ir planuose numatytų priemonių įgyvendinimo rezultatus, teikti informaciją apie aplinkos būklę savivaldybės teritorijoje specialistams ir visuomenei, papildyti valstybinio aplinkos monitoringo metu surinktą informaciją apie aplinkos būklę Lietuvos teritorijoje.

1. Lėšų poreikis ir jų šaltiniai:

134200 Eur 2021-2026 m. Šaltinis SAAR programos lėšos, savivaldybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

-